בהחלט כן. העבירות של תקיפה סתם ותקיפה שגרמה לחבלה ממשית הן עבירות שהתביעה המשטרתית רשאית לסיים תיק בעניינם במסגרת הסדר מותנה. מדובר בנתיב חוקי חדש באופן יחסי (בשנים האחרונות) שמאפשר לתביעה להציע לחשוד לסגור את עניינו מחוץ לבית המשפט וללא הרשעה פלילית. יש לציין כי ההסדר האמור כרוך בהודאתו של החשוד בעבירה פלילית וכן בתנאים מסוימים שהתביעה המשטרתית תמצא לנכון להטיל עליו כחלק מההסדר.
כך למשל, התביעה המשטרתית רשאי להתנות את ההסדר בתשלום פיצוי כספי לנפגע העבירה או השתתפות בהליכים טיפוליים כאלה ואחרים. ודוק, המשמעות של סירוב להסדר מותנה הינו שהתביעה המשטרתית צפויה להגיש את כתב האישום לבית המשפט כך שהחשוד מסתכן באפשרות שבית המשפט ירשיע אותו בעבירה ותירשם לחובתו הרשעה פלילית.